৯ ডিসেম্বর খসড়া ভোটার তালিকা, নাম না থাকলে কি করবেন?

ওয়েবডেস্ক- রাজ্য জুড়ে চলছে এসআইআর (SIR) প্রক্রিয়া। আগামী ৪ ডিসেম্বর এই সমস্ত প্রক্রিয়া শেষ হবে। তার পরেই শুরু হবে ঝাড়াই বাছাই। প্রকাশিত হবে চূড়ান্ত ভোটার তালিকা। বিহারে এসআইআর হওয়ার পর ৬৫ লক্ষ ভোটারের নাম বাদ গিয়েছিল। এবার বাংলায় কী হবে? ৯ ডিসেম্বর (9 December) মধ্যে পশ্চিমবঙ্গের খসড়া তালিকা বের করবে কমিশন (Election Commission)। শুক্রবার সন্ধ্যা ৬টা পর্যন্ত ৭ কোটি ৪৫ লক্ষ এনুমারেশন ফর্ম (Enumeration Form) বিলি করা হয়েছে রাজ্যে। এবার চলবে ফর্ম সংগ্রহের কাজ। তার পর যাচাই হবে। ভোটারদের দেওয়া তথ্য মিলিয়ে দেখা হবে। তাদের তথ্য মিলবে না, তাদের ডাকা হবে হিয়ারিংয়ে।

এখন প্রশ্ন যদি আপনার নাম না থাকে তাহলে আপনারা কী করবে?

যদি এনুমারেশন ফর্ম সঠিকভাবে ফিল আপ না করা হয় বা আপনার দেওয়া তথ্যে কমিশন সন্তোষ প্রকাশ না করেন, তাহলে চিন্তার কোনও কারণ নেই। আপনার নতুন করে ভোটার তালিকায় নাম তুলতে হবে।

কীভাবে নাম তুলবেন ভোটার তালিকায়?

যদি কারোর খসড়া ভোটার তালিকায় নাম না থাকে, তাহলে সাধারণ ভোটারদের সে প্রক্রিয়ায় নাম তুলতে হয় এখানেও সেই একই নিয়ম। অনলাইন বা অফলাইনে দুই ভাবে কাজ করতে পারবে। বর্তমানে ভোটার তালিকা লক করা রয়েছে। এসআইআরের প্রক্রিয়া সম্পূর্ণ হলে, সেই লক, খুলে দেওয়া হবে। তখনই ভোটার তালিকায় নাম তুলতে পারবেন। এর জন্য আপনাকে ৬ নম্বর ফর্ম পূরণ করতে হবে।

আরও পড়ুন- বাড়তি কাজের চাপ! প্রতিবাদে শিলিগুড়ি দীনবন্ধু মঞ্চের সামনে বিক্ষোভ বিএলও-দের

কোথায় ফর্ম জমা দেবেন?

যারা ভোটার তালিকায় নাম তুলবেন, তাদের নাম বুথ লেভেল অফিসার অর্থাৎ বিএলও-র অফিসে জমা দিতে পারবেন। এছাড়াও স্থানীয় পঞ্চায়েত বা পুরসভা অফিসে কিংবা এসডিও বা বিডিও অফিসে গিয়েও ভোটার রেজিস্ট্রেশন কাউন্টার থেকে ফর্ম ৬ নেবেন, তার পর সেটি পূরণ করে জমা দেবেন। এছাড়াও অন লাইনে সেই ফর্ম পূরণ করে আপনি জমা দিতে পারবেন।

এখন নাম না তুললে চিরতরে নাম বাদ পড়ে যাবে?

যদি বাদ পড়া কোনও বৈধ ভোটার এসআইআর প্রক্রিয়া চলাকালীন ভোটার লিস্টে কোনও কারণে নাম তুলতে ব্যর্থ তাহলে চিন্তার কিছু নেই। পরবর্তী সময়ে বৈধ নথি ও তথ্য দিয়ে ভোটার তালিকায় নাম তোলা যাবে। যারা এই বছর প্রাপ্তবয়স্ক হচ্ছেন অর্থাৎ ১৮-এ পা দিচ্ছেন, তারাও ভোটার তালিকায় নাম তুলতে পারবেন।

অনলাইনে কীভাবে আবেদন করবেন?

যারা অফলাইনে না গিয়ে অনলাইনে নাম তুলতে চান, তারা ন্যাশনাল ভোটার্স সার্ভিস পোর্টাল (National Voter’s Service Portal) বা ভোটার হেল্পলাইন অ্যাপের মাধ্যমে আবেদন করতে পারবেন বলে জানিয়েছে কমিশন। অনলাইনে ফর্ম ৬ পূরণ করে জমা দিতে হবে।

দেখুন আরও খবর-